kardosdrur/scandi-wiki huggingface dataset:
AVALAK

AVALAK, er de grønlandske studerendes interesseorganisation Organisationen af Grønlandske Studerende i Danmark. AVALAK blev dannet i Århus i 1980 som DKIK (Danmarkimi Kalaallit Ilinniagaqartut Kattuffiat) indtil det skiftede navn til AVALAK i marts 2006.

AVALAK har sekretariat på Det Grønlandske Hus i København og er i 2014 blev optaget som Partnerskabsorganisation i Dansk Ungdoms Fællesråds Partnerskabsprojekt. Der er i øjeblikket 4 lokalforeninger (AVALAK København, AVALAK Odense, AVALAK Aarhus og AVALAK Aalborg). Hovedbestyrelsen samt Lokalbestyrelserne er sam-mensat af frivillige studerende der mødes månedligt eller efter behov.

Foreningen arbejder med henblik på at forbedre vilkårene for medlemmerne, forhandle med Grønlands Selvstyre, Nationale og internationale organisationer og andre relevante organer..

Formål 
AVALAK’s formål er, jævnfør de gældende vedtægter, at arbejde for og udbrede kendskabet til de grønlandske studerendes interesser samt at politisere og aktivere de grønlandske studerende i Danmark.

Organisations struktur 
Organisationen er partipolitisk uafhængig, og sender årligt en forhandler til Nuuk for at mødes med Grønlands Hjemmestyre og andre relevante institutioner for at fremlægge de studerendes synspunkter. Andre måder at få synspunkterne ud er læserbreve, pressemeddelelser, debatmøder, seminarer, konferencer og interviews i de grønlandske medier.
Desuden afholdes to store arrangementer årligt, der hver strækker sig over en weekend, hvor de studerende fra hele landet mødes i en hytte for at debattere studierelevante emner under Seminaret, eller hygge sig med fodboldturnering og andre sociale aktiviteter under Fællestræffet.

AVALAK er de fire lokalforeningers paraplyorganisation, som hver især er tilknyttet studieområderne for De Grønlandske Huse, placeret i de fire store uddannelsesbyer i Danmark.

De 4 lokalforeninger gælder:
 AVALAK-Aalborg (tidligere, JAKIP, lokaliseret i Aalborg)
 AVALAK-Århus (tidligere, ÅKIP, lokaliseret i Århus)
 AVALAK-Odense (tidligere FKIP, lokaliseret i Odense)
 AVALAK-København (tidligere KEKIP, lokaliseret i København)

Lokalforeningernes primære formål er at arrangere sociale aktiviteter i lokalområderne og tilbyde et netværk for de studerende. Desuden er to repræsentanter fra hver lokalforening med i hovedbestyrelsen, og viderebringer medlemmernes synspunkter til AVALAK.

Politiske tiltag 
AVALAK arbejder for politiske løsninger, der falder inden for AVALAK's interesseområde. Nedenstående politiske resultater er nogle af de tiltag, som AVALAK har været involveret i gennem den offentlige debat. Disse resultater er ikke nødvendigvis et udtryk for AVALAK's politik, men er et resultat af Inatsisartuts og Folketingets beslutninger gennem de seneste år inden for skoleområdet.
 Frendriftsreformen, 2015

Fodnoter

Referencer

Eksterne henvisninger 
 AVALAK's officielle hjemmeside 
 AVALAK på Facebook
 De Grønlandske Huse hjemmeside 

AVALAK (Organisationen af Grønlandske Studerende i Danmark)
AVALAK (Organisationen af Grønlandske Studerende i Danmark)
AVALAK (Organisationen af Grønlandske Studerende i Danmark)
Almennyttige organisationer
Etableret i 1980
Grønland
Muhu

Muhu (svensk Moon) er Estlands tredjestørste ø efter Øsel og Hiiumaa. Muhu ligger nordøst for Øsel i Østersøen mellem Øsel og fastlandet. Øen har et areal på 198 km². Sammen med nogen mindre øer er øen Muhu en kommune i Saare amt med 1646 indbyggere (31. december 2021). Øens og kommunens administrationscentrum er Liiva.

Den historiske Catharinakirke i Liiva er fra 1267.

1896 fik Muhu via en dæmning vejforbindelse til Øsel. Der er bilfærge mellem Kuivastu på Muhu og Virtsu på fastlandet. Om vinteren når sundet er tilfrosset, kan man køre over isen til fastlandet.

Øen er berømt for sine vindmøller og for Søslaget i Moon Sund i efteråret 1917 mellem russiske og tyske krigsskibe.

Sammen med Øsel, Hiiumaa og Vormsi og mange mindre øer er Muhu en del af et naturreservat på ca. 11.150 km² under UNESCO.

Galleri

Eksterne henvisninger 

 Muhu kommune (estisk)
 Officiel side for Saare fylke om Muhu kommune (engelsk) 
 Information om Muhu på muhumaa.com (engelsk) 

Øer i Estland
Øer i Østersøen
B.1901 (flertydig)

B.1901 kan være en forkortelse for:
 Nykøbing Falster Boldklub af 1901 – en dansk fodboldklub, som spiller i 2. division.
 Undløse Boldklub af 1901 – en dansk fodboldklub, som spiller i Sjællands Boldspil-Union.
 B.1901 København – en dansk fodboldklub under Dansk Arbejder Idrætsforbund.
B. 1921

B. 1921 eller Boldklubben af 1921 kan være betegnelser for:
 Boldklubben af 1921, Nykøbing Falster – en dansk fodboldklub, som spiller i Danmarksserien.
 Lyngby Boldklub af 1921 – en dansk fodboldklub, som spiller i 1. division.
 Boldklubben Olympia 1921 – en dansk fodboldklub under Københavns Boldspil-Union.
Mainstream

Mainstream er et engelsk ord, som betyder hovedstrømning, førende retning og midterlinje. Ordet er, som en del af anglificeringen, gledet ind i dansk sprogbrug. Det bruges i forskellige sammenhænge, ikke mindst inden for kultur, mode og videnskab. Inden for økonomisk teori er mainstream-økonomi således betegnelsen for de økonomiske teorier, der har bred tilslutning inden for professionen, og som der undervises i på de fleste universiteter, i modsætning til heterodokse økonomiske retninger.

Engelske ord
Antagelse
Vindeby Nor

Vindeby Nor (tysk Windebyer Noor) er et 389,3 ha stort nor i det nordlige Tyskland, beliggende ved byen Egernførde (Egernfjord) i Slesvig-Holsten (Sydslesvig). Vindeby Nor var tidligere endepunkt for byens fjord. Den nuværende sø med afløb til Egernførde Fjord er 3,4 km lang og 1,9 km bred. På sine bredder har noret små udbugtninger som Snap Bugt (Schnaaper Bucht), Sydbugt (Südbucht), Nørrehage (Norderhake) og Sønderhage (Süderhake). Der er planer, om ar genåbne forbindelsen mellem noret (Nørrehage) og fjorden (indehavn). Der er anlagt en vandresti rundt om søen. 

Noret har fået navn efter den syd for noret beliggende landsby og gård Vindeby. I nord grænser bebyggelse Snap, i vest Borreby og Egernfjords centrum til noret. Vindeby Nor udgør sammen med Snapsø, Birkesø, Bulsø, Kolsø og Langsø en kæde af søer mellem Slien og Egernfjord.

Arkæologiske fund ved noret tyder på, at der har boet mennesker ved noret allerede i jernalderen. Der blev også fundet to moselig fra jernalderen. Moselig fra Vindeby kan i dag ses på Gottorp Museum i Slesvig by. 

Dannevirkes Østervold strakte sig fra Vindeby Nor til Østerbækken ved Slien.

Noter

Eksterne henvisninger 

Søer i Slesvig-Holsten
Egernførde
Nor
Vige
Moselig fra Vindeby

Moselig fra Vindeby henviser til to ved Vindeby Nor fundne moselig:
 Moseliget fra Vindeby I (Drengen fra Vindeby)
 Moseliget fra Vindeby II (Manden fra Vindeby)

Vindeby
Arkæologiske fund fra Danmark
Moseliget fra Vindeby II

Moseliget fra Vindeby (også benævnt Manden fra Vindeby) er et moselig fra jernalderen, som blev fundet 1952 i det nordlige Tyskland, nær Vindeby Nor ved Egernførde. 

Moseliget stammer fra perioden 380 til 185 f.Kr. Manden fra Vindeby er dermed godt 300 år ældre end Moseliget fra Vindeby I.

Fundet kan i dag ses på Gottorp Museum i Slesvig by.

Moselig fra skandinavisk jernalder
Egernførde
Arkæologiske fund fra Danmark
Vindeby (Slesvig)

Vindeby (dansk) eller Windeby (tysk) er en landsby og kommune beliggende vest for Egernførde (Egernfjord) i det sydøstlige Sydslesvig. Administrativt hører kommunen under Rendsborg-Egernførde kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Slien-Østersø kommunefællesskab (Amt Schlei-Ostsee). I kirkelig henseende hører Vindeby under uner Borreby Sogn. Sognet lå delsvis i Egernførde Herred (Slesvig), da området var dansk.

Geografi 
Vindeby er beliggende i et let kuperet landskab syd for Slien ved Vindeby Nor, der tidligere stod i forbindelse med Egernfjorden. Kommunen består af landsbyerne Vindeby og Kokketorp (Koktrup) samt gårdene og bebyggelser Christianshøj (Christianshöh), Fredland (Friedland), Friedensthal, Frohsein og Vesterdal (Westerthal).

Historie 
Stednavnet Vindeby er første gang dokumenteret 1409. Stednavnet henføres til glda. windir i betydning vendere (sml. Vindeby på Lolland). Muligt er også en afledning af oldnordisk vinda (≈blæse, dreje) eller vindr (≈skæv). Allerede i 1400-tallet blev landsbyen omdannet til et selvstændigt adelsgods (Vindeby gods). Vindeby gods rådede over flere besiddelser i det sydøstlige Slesvig, især i Borreby Sogn. Intil 1554 hørte også Mølskov som avlsgård under Vindeby gods. I 1628 afgav Vindeby Barkelsby til Himmelmark gods. I 1853 kom Vindeby under det nyskabte Egernførde Herred.

Kommunens anden landsby Kokketorp (Koktrup) er første gang nævnt 1445-1450. Stednavnet henføres sandsynligvis til personnavnet Kok.

Kommunen er beliggende på grænsen mellem dansk og tysk bosættelse (sidste efter 1260). Ved landsbyen Kokketorp findes rester af Østervolden, en af Dannevirkes forsvarsvolde. Ved Vindeby Nor blev der i 1900-tallet fundet to moselig fra jernalderen. Moselig fra Vindeby kan i dag ses på Gottorp Museum i Slesvig by.

Eksterne henvisninger

Noter 

Byer i Kreis Rendsborg-Egernførde
Byer i Slesvig-Holsten
E8

E8 har flere betydninger:
 E8 – Liegruppe i matematikken.
 E8 er IATA-koden for ALPI Eagles flyselskabet
 E8, et af postnumrene til Hackney i London.
 EMD E8 diesellokomotivet.
 E-8 Joint STARS, et militærfly
 Europavej E8 som går fra Tromsø i Norge til Turku i Finland, en af Europavejene
HMS E8, en britisk ubåd
Dagebøl

Dagebøl (dansk), Dagebüll (tysk) eller Doogebel (nordfrisisk) er en landsby og kommune beliggende ved den nordfrisiske kyst i det nordvestlige Sydslesvig. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Sydtønder kommunefællesskab (Amt Südtondern). Kommunen strækker sig over Dagebøl, Fartoft og Risum sogne. De tre sogne lå i Bøking Herred (Tønder Amt, Sønderjylland), da området tilhørte Danmark.

Fra Dagebøl er der færger til øerne Før og Amrum. Ved havnemolens fyr viser en søjle vandstanden ved den store stormflod i 1962. Fra havnemolen kan i klart vejr ses husene i Vyk på Før. Der findes også en jernbaneforbindelse til Nibøl. Byen er meget turistpræget.

Historie 
Halvøen Dagebøl er et tidligere hallig, som nu er en del af fastlandet. Den nuværende kommune blev dannet i 1978 ved en sammenlægning af Dagebøl, Fartoft (nordfrisisk: Foortuft, tysk: Fahretoft), Juliane-Marie Kog og Vejgaard (nordfrisisk: Waiguurd; tysk: Waygaard).

Missionæren Christian Jensen kom fra Dagebøl.

Kirker 
Kommunens to landsbyer har hver sin kirke. Dagebøls kirke (Sankt Dionysius Kirke) er bygget i 1731 på et højt varft i Dagebøls kog. I kirkens indre findes et bemalet træbjælkeloft med skildringer fra lidelseshistorien. Blandt det ældre inventar kan blandt andet nævnes altertavlen og prædikestolen fra kirkens opførelse i 1700-tallet.

Fartofts kirke (Sankt Laurentius Kirke) er fra 1703. Under den gottorpske hertug Frederik 4. er kirkebygningen blevet ombygget. Den tårnløse kirke har siden 1854 en klokkestabel ved siden af selve kirken. Kirken omgives af en kirkegård.

Galleri

Eksterne henvisninger 

 Dagebøl Kommune 
 Menigheden i Dagebøl (med billeder)

Kommuner i Slesvig-Holsten
Byer i Kreis Nordfriesland
Byer i Slesvig-Holsten
Kristologi

Kristologi (læren om Kristus) er et afgørende studium inden for kristen teologi, som befatter sig med spørgsmålet om, hvem Jesus Kristus var og er. Det spørgsmål er afgørende for den kristnes identitet og har betydning for, hvad det vil sige at være "kristen".

Kristologien beskæftiger sig med den historiske Jesus, og hvem han er i teologisk forstand, og fokuserer på det intellektuelle i troen og begivenhederne i Jesu liv som inkarnationen, Jesu død og opstandelse, hans himmelfart og genkomst.

De forskellige kristologiske synspunkter var centrale i mange af konflikterne inden for kristendommen, og der har været store variationer i de forskellige skolers tolkning af, hvem Kristus var. De diskuterer også, hvem han er her og nu. I flere tilfælde har kristologien været det definerende element for kristne retninger, og nogle af de tidligste udbrydergrupper er kendt under et navn, som beskriver deres kristologi.

En anden vigtig problematik, kristologien beskæftiger sig med, er mysteriet om Jesu dobbelte natur: at han både er Gud fuldt og helt, samtidig med at han er et levende og begrænset menneske. De mest omfattende vidnesbyrd om denne side af Jesu liv er samlet i Paulus' breve og i Johannesevangeliet. Deraf paulinsk og johannæisk kristologi. I de første århundreder e.Kr. søgte kirken at nå en definitiv kristologisk formel, som forenede Kristi guddommelighed og menneskelighed. Den i næsten hele kirken accepterede formel fastsloges ved koncilet i Chalcedon i 451:

Formlen blev dog afvist af nestorianerne og monofysitterne.

Kristen teologi
F358 Triton

F358 TRITON er den anden enhed af søværnets inspektionsskibe af Thetis-klassen og opkaldt efter havets budbringer Triton fra den græske mytologi.

Triton er bygget på Svendborg skibsværft i begyndelsen af 1990'erne som nummer to i en serie af fire enheder af THETIS-klassen. HDMS TRITON våbenskjold er udarbejdet af Søværnets heraldiske arbejdsgruppe på foranledning af Søværnskommandoen og godkendt af H.M. Kong Frederik den 9. den 4. april 1962, hvor det var designet til korvetten F347 Triton af Triton-klassen.

HDMS TRITON indgår i Søværnets Division 11 bestående af Inspektionsskibene F357 Thetis, F358 Triton, F359 Vædderen og F360 Hvidbjørnen, der alle sejler i færøske og grønlandske farvande. THETIS-klassen er en Standard Flex 3000 klasse med tre udskiftelige containerstationer. HDMS TRITON har en besætning på 50 mand og har derudover plads til 10 – 16 passagerer. Skibet er 112 m langt, 14 m bredt og har en dybdegang på 6 m. Der er en 76 mm dækskanon, og en Sea Hawk helikopter om bord.

Yderligere information findes under skibsklassen her: THETIS-klassen

Fakta 
 Navngivet af: Daværende statsminister Poul Schlüter
 Kaldesignal: OUEV (oscar-uniform-echo-victor)
 Adoptionsby: Grenaa

Operativt 
Besøgte i marts-april 1992 USA og det tidligere Dansk Vestindien i anledning af 75-året for salget af øerne til USA.
Den 15. juni 1992 deltog Triton i parade i Øresund i anledning af Regentparrets sølvbryllup og i 1995 besøgte Triton New York

Eksterne henvisninger 
Inspektionsskibe af Thetis-klassen 
www.navalhistory 

Inspektionsskibe fra Danmark
Kumite

Kumite () betyder kamp på japansk. 
Begrebet bruges indenfor mange forskellige kampsportsgrene, f.eks. karate.
Det kan, lidt efter stilart, bruges om forskellige former for fri kamptræning, som modsætning til kihon og kata, der er opbygget af fastlagte bevægelser.
Desuden bruges det ofte for sportskampen.

Man kan bruge navne som jiyu-kumite (fri træning) og shiai-kumite (kamptræning) til at skelne mellem de forskellige typer.

Hold-kumite dyrkes indenfor karate, denne bruges mest som publikumstiltrækker for krigskunsten.

Kampsport
Skive Gymnastikforening

Skive Gymnastikforening blev grundlagt i 1952, men allerede før den tid havde gymnastikken været på programmet i Skive. Foreningen har ca. 500 aktive medlemmer, der dyrker alle former for gymnastik på motionsplan. Derudover har foreningen en afdeling med kvindelig idrætsgymnastik (redskabsgymnastik), der deltager i konkurrencer både i danmark og i udlandet. afdelingen har flere danmarksmestre. Foreningen er medlem af Danmarks Gymnastik Forbund, Danske Gymnastik- & Idrætsforeninger samt Skive Idrætssamvirke.

Eksterne henvisninger 
 Officiel hjemmeside

Sportsklubber i Danmark
Gymnastikforening
Gymnastikforeninger i Danmark
Etableret i 1952
Idrætsforeninger i Danmark
Rundtårnkirke

En rundtårnkirke er en kirkebygning som findes frem for alt i East Anglia i England. 

Men også i Danmark og i andre lande findes rundtårnkirker. I Sydslesvig er kirker i Kosel og Oversø eksempler på typiske rundtårkirker. Ofte bestod kirken tidligere kun af tårnet, mens kirkeskibet er lagt til senere. Der findes flere forklaringer for rundtårnkirkers oprindelse. Måske tjente tårnene militåre mål og blev først senere omdannet til kirker. Andre tror at de er rester af brønde.

Se også 
de danske rundkirker.

Kirkearkitektur
Catherine Fisher

Catherine Fisher (født 1957) er forfatter fra Newport i Wales og har udgivet over 30 titler. Hun har tidligere arbejdet som lærer og arkæolog.

Tidligere underviste hun i at skrive for børn. Hun underviste på det walisiske universitet Glamorgan. Fisher skriver mest børne- og ungdomsbøger i forskellige genrer, men har også skrevet en del digte. Også disse er mest for børn og unge. Hun er forfatter til en lang række bøger, og man har flere gange overvejet at filmatisere disse.

Catherine Fisher bliver for det meste inspireret til sine bøger og digte af den walisiske natur. Dette land spiller en stor rolle i hendes digte.

Hun er forfatter til bl.a. Darkhenge og andre bøger, der har vundet adskillige priser. Fisher holder i øjeblikket en pause efter at have skrevet Incarceron, der udkom i Wales 3. maj 2007.

Eksterne henvisninger 
 Officiel hjemmeside 
 Interview af BBC Blast 

Skønlitterære forfattere fra Wales
Børnebogsforfattere fra Storbritannien
Digtere fra Storbritannien
Personer fra Newport, Wales
Absorptionsbillede

Et absorptionsbillede er et digitalt billede af atomskyer. Dette gøres ved hjælp af en laserstråle og giver mulighed for at måle den optiske tæthed. 

Absorptionsbilleder er af særlig stor betydning i de eksperimentelle undersøgelser af Bose-Einstein-kondensater, da det vha. absoroptionsbilledet er muligt at se, hvordan atomerne i atomskyen fordeler sig.

Kvantemekanik
Grundstoffer
Ryan Atwood

Ryan Atwood er en fiktiv person; en af hovedkaraktererne i tv-serien The OC.

Han bliver spillet af den amerikanske skuespiller Ben McKenzie – døbt Benjamin McKenzie Schenkkan, som er født d. 12. september 1978, i Austin, Texas.

Ryan Atwood er med i alle fire sæsoner af The OC, og er i alle sammen en af hovedrollerne.

Ryan er vokset op i Chino, sammen med hans ældre bror Trey, hans mor, og forskellige mænd, som har været hans mors kæreste.

Hans mor er alkoholiker, og derfor har Ryan ikke haft noget særlig godt liv, før Sandy Cohen, kommer og tager ham med hjem til Newport.

Ryan er lidt af et problembarn, og for derfor i starten lidt problemer ved at bo i Newport. Senere lærer han dog, hvordan man skal opfører sig, og igennem serien, ser man hvordan han går fra at være en ung teenager til at være en "rigtig" voksen.

Tv-seriefigurer
Century Media Records

Century Media Records er et uafhængig metal-pladeselskab som har kontorer i USA, Brasilien og hovedkvarter i Tyskland, Australien, Frankrig, Italien, Sverige og Storbritannien.
Century Media blev grundlagt i Dortmund af Robert Kampf og Oliver Withöft i 1988 og har startet karriere for berømte metalbands som Nevermore, Blind Guardian, Cryptopsy, Iced Earth, Lacuna Coil, og Shadows Fall.

Pladeselskabet specialiserer sig i power metal, dødsmetal og black metal såvel som undergenrerne dertil.

Eksterne henvisninger 
 centurymedia.com, Officielle website

Pladeselskaber fra USA
Etableret i 1988
Bangladeshs nationalvåben

Bangladeshs nationalvåben blev indført kort efter uafhængigheden i 1971. 

På emblemet er en åkande mellem på risneg. Over åkanden er fire stjerner og et trekløver af teblade. Åkanden er landets nationalblomst, og repræsenterer de mange floder som løber gennem Bangladesh. Risnegene repræsenterer risen som en af hovedbestanddelene i maden i Bangladesh, og hovedafgrøden for nationens landbrug. De fire stjerner repræsenterer de fire grundlæggende principper som blev inkluderet i Bangladeshs første forfatning i 1972: nationalisme, sekularisme, socialisme og demokrati.

Nationalvåben
Rigsvåbener fra Asien
Fall Out Boy

Fall Out Boy (somme tider forkortet FOB) er et emo rock, rock, punk, alternativ, pop punk band fra Wilmette, (Chicago) Illinois i USA. Fall Out Boy blev stiftet i 2001 og består af: Patrick Stump (vokal, guitar og komponist), Pete Wentz (bas, kor og sangskriver), Joe Trohman (guitar, kor) og Andy Hurley (trommer, kor).

Historie

Begyndelsen 
Joe Trohman og Pete Wentz dannede bandet i begyndelsen af 2001, idet de ønskede at lave deres eget orkester efter at have spillet i forskellige andre sammenhænge. De var alle kendte på Chicagos punk-rock scene. De var blandt andet inspireret af Green Day og The Smiths. Bandet udgav ep'en Split sammen med Project Rocket i 2002 på Uprising Records. Debutalbummet Fall Out Boy's Evening Out with Your Girlfriend, også udgivet på Uprising Records, udkom i 2003. Under et af deres første show fik de deres navn da Pete spurgte publikum, hvad de syntes, de skulle hedde, og en fan råbte "Fall Out Boy", måske med inspiration fra tv-serien The Simpsons. Efter at de havde udgivet Fall Out Boy's Evening Out with Your Girlfriend, kom trommeslageren Andy Hurley med i bandet. Samme år udgav de deres andet album Take This To Your Grave.
Pete Wentz opdagede i 2004 Panic! At the Disco og Astrid Collin

Gennembruddet 
I 2005 prøvede Pete Wentz at begå selvmord med stoffet "Ativan", men han spiste for få piller. 
Den 3. maj 2005 udgav de deres tredje album From Under the Cork Tree. Denne gav bandet spilletid på MTV, hvilket sikrede dem et gennembrud. Mange kendte dem også fra deres optræden i tv-serien One Tree Hill, hvor de spillede to af deres sange, og Pete Wentz spillede, at han datede Peyton fra serien.

Etablerede stjerner 
Deres næste album var Infinity on High, og på en turne efterfølgende gæstede gruppen Danmark den 21. marts. Sangen "This Ain't a Scene, It's an Arms Race" blev et stort hit for dem, også i Danmark. I 2007 arbejdede de også sammen med Timbaland og var med på hans album, lige som de samarbejdede med Kanye West, som producerede Infinity on High. Senere samme år var de på en mindre verdensturne med koncerter i blandt andet Uganda, Sydafrika, Indonesien, Filippinerne og Rusland.

I 2008 arbejdede gruppen med en efterfølger til Infinity on High, og albummet, der får titlen Folie à Deux er planlagt til udgivelse i december. Fra dette er på forhånd udsendt singlen "I Don't Care".

Diskografi

Studiealbums 
 Take This to Your Grave (2003)
 From Under the Cork Tree (2005)
 Infinity on High (2007)
 Folie à Deux (2008)
 Save Rock and Roll (2013)
 American Beauty/American Psycho (2015)
 MANIA (2017/2018)

EPer

Singles 

 1 – Selvom den udkom i 2003, kom sangen ikke på hitlisterne før år 2005.

Medlemmer 
 Patrick Stump – Vokal, rytmeguitar 
 Pete Wentz – Elbas, kor
 Joe Trohman – Leadguitar, kor
 Andy Hurley – Trommesæt

Eksterne henvisninger 

 
 
 

Rockgrupper fra USA
Musikgrupper fra 2001
Det 20. århundrede: De 100 mest betydningsfulde personer i verden

Bogen Det 20. århundrede: De 100 mest betydningsfulde personer i verden indeholder 100 artikler om 100 (101, idet Marie og Pierre Cure er i en artikel) mennesker, som Frank Esmann og Georg Metz finder de mest betydningsfulde i det 20. århundrede. Listen er selvfølgelig subjektiv og deres egen vurdering.

I forordet skriver de om udvælgelsen af de betydningsfulde mennesker i det 20. århundrede: "Det har været grusomme valg". De nævner, at bl.a. burde alle faldne ved invasionen den 6. juni 1944 i Normandiet nævnes. Desuden skriver de, at betydningsfulde ikke skal forveksles med kendte, og at nogen af de udvalgtes betydning ligger i deres sublime ondskab.

De betydningsfulde personer er:

Se også 

TIME Magazine: TIME 100 – People of the Century

Kilde 
 Georg Metz og Frank Esmann, Det 20. århundrede : de 100 mest betydningsfulde personer i verden, 

Litteratur i 1999
Bøger
Tranquillity (demo)

Tranquillity er en kasette fra det svenske melodiske dødsmetalband Dark Tranquillity der blev udgivet i 1993. Kasetten indeholder en samling af sangene fra demoerne Trail of Life Decayed og A Moonclad Reflection. Den var lavet i cirka 2000 oplag .

Spor 
 "Midwinter" – 00:57	
 "Yesterworld" – 07:56	
 "Unfurled By Dawn" – 07:24	
 "Beyond Enlightenment" – 04:51	
 "Vernal Awakening" – 05:30	
 "Void Of Tranquillity" – 07:31

Noter 

Dark Tranquillity-album